ผวา เสือหลุดเพ่นพ่านใกล้เมืองหลวงฝรั่งเศส
สำนักข่าวต่างประเทศรายงานเมื่อวันที่ 13 พ.ย.ว่า ตำรวจและเจ้าหน้าที่ดับเพลิงระดมกำลังกว่า 60 นาย ออกค้นหาเสือตัวหนึ่งในเมืองมองเตฟแรง ทางตะวันออกของกรุงปารีส เมืองหลวงฝรั่งเศส หลังได้รับแจ้งจากหญิงสาวคนหนึ่งว่าพบเห็นมันเดินเพ่นพ่านในลานจอดรถของห้างสรรพสินค้า อินเตอร์มาเช่ ใกล้สวนสนุก ดิสนีย์แลนด์ ปารีส,สภาปกครองท้องถิ่นของเมืองมองเตฟแรง ได้ประกาศในหน้าเพจเฟซบุ๊กของหน่วยงาน ว่า เจ้าหน้าที่ได้ทำการปิดกั้นบริเวณพื้นที่ป่าดังกล่าวแล้ว และขอแนะนำให้ประชาชนอยู่แต่ในบ้าน ส่วนเด็กๆ ให้อยู่ที่โรงเรียน ในระหว่างที่เจ้าหน้าตำรวจกำลังออกตามล่าเสือ ซึ่งยังไม่เป็นที่แน่ชัดว่าเจ้าเสือตัวนี้หลุดมาจากที่ใด,ทั้งนี้ เจ้าของห้างสรรพสินค้า อินเตอร์มาเช่ เปิดเผยว่า ภรรยาของเขาเป็นผู้พบเห็นเสือตัวดังกล่าว เมื่อเวลาประมาณ 08.30 ตามเวลาท้องถิ่น โดยในตอนนั้นภรรยาของเขากำลังอยู่ในรถและโทรศัพท์หาเขา บอกว่าเธอคิดว่าเธอเห็นแมวป่า และถ่ายรูปของมันไว้ด้วย,ขณะเดียวกัน หนังสือพิมพ์ เลอ ปารีเซียง รายงานว่า มีผู้พักอาศัยหลายคนในท้องถิ่นที่พบเห็นเสือตัวดังกล่าวเช่นกัน โดยเจ้าหน้าที่ผู้เชี่ยวชาญตรวจสอบร่องรอยของมันและเชื่อว่าเสือตัวนี้ เป็นเสือที่ยังไม่โตเต็มที่ ด้านเจ้าหน้าที่จากสำนักงานเทศมนตรีเมืองมองเตฟแรง กล่าวว่า พวกเขาสามารถตามรอยเจ้าเสือตัวนี้ไปยังป่าดังกล่าวได้ ด้วยการตามรอยเท้าของมัน และใช้เฮลิคอปเตอร์ออกช่วยค้นหาด้วย,นอกจากนี้ เจ้าหน้าที่สำนักงานเทศมนตรี ยังออกมาปฏิเสธข้อสันนิษฐานที่ว่า เสือตัวนี้อาจหนีออกมาจากคณะละครสัตว์ ซึ่งอยู่ในเมืองมองเตฟแรงจนถึงเมื่อวันเสาร์ที่ผ่านมา ในขณะที่ ยูโรดิสนีย์ บริษัทผู้ดำเนินกิจการสวนสนุก ดิสนีย์แลนด์ ปารีส ได้ออกมาปฏิเสธว่า พวกเขาไม่ได้เลี้ยงเสือไว้ในดิสนีย์แลนด์
ตำรวจและเจ้าหน้าที่ดับเพลิงฝรั่งเศสระดมกำลังออกค้นหาเสือตัวหนึ่ง หลังได้รับรายงานว่ามีผู้พบเห็นมันเดินเพ่นพ่านในเมืองมองเตฟแรง ใกล้กรุงปารีส
เสือ,ฝรั่งเศส,ปารีส,ค้นหา,เสือหลุด,ซุปเปอร์มาร์เก็ต,ห้างสรรพสินค้า,ดิสนีย์แลนด์,ละครสัตว์,ข่าวต่างประเทศ